*Projekts*

Ministru kabineta noteikumu projekta „Grozījumi Ministru kabineta 2010.gada 19.oktobra noteikumos Nr.987 „Noteikumi par darbības programmas „Uzņēmējdarbība un inovācijas” papildinājuma 2.1.1.3.1.apakšaktivitātes „Zinātnes infrastruktūras attīstība” pirmo projektu iesniegumu atlases kārtu”

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Grozījumi Ministru kabineta 2010.gada 19.oktobra noteikumos Nr.987 „Noteikumi par darbības programmas „Uzņēmējdarbība un inovācijas” papildinājuma 2.1.1.3.1.apakšaktivitātes „Zinātnes infrastruktūras attīstība” pirmo projektu iesniegumu atlases kārtu”” (turpmāk – projekts) ir sagatavots saskaņā ar:1) *Euro* ieviešanas kārtības likuma 30.panta pirmo daļu; 2) Ministru kabineta 2012.gada 27.jūnija rīkojuma Nr.282 „Par Koncepciju par normatīvo aktu sakārtošanu saistībā ar eiro ievešanu Latvijā” 7.1.apakšpunktu; 3) Latvijas Nacionālā *euro* ieviešanas plāna (apstiprināts ar Ministru kabineta 2013.gada 4.aprīļa rīkojumu Nr.136) 1.pielikuma J2.2.2.apakšpunktu; 4) Ministru kabineta 2013.gada 29.maija rīkojuma Nr.212 „Par tiesību aktu grozījumu virzību saistībā ar *euro* ieviešanu Latvijā” 1.1. un 1.5.apakšpunktu. |
| 2. | Pašreizējā situācija un problēmas | Ministru kabineta 2010.gada 19.oktobra noteikumos Nr.987 „Noteikumi par darbības programmas „Uzņēmējdarbība un inovācijas” papildinājuma 2.1.1.3.1.apakšaktivitātes „Zinātnes infrastruktūras attīstība” pirmo projektu iesniegumu atlases kārtu”” (turpmāk – MK noteikumi Nr.987) visas izmaksas, kas tiek veiktas, lai pilnveidotu zinātnisko un pētniecības aprīkojumu un izveidotu tā darbībai atbilstošu infrastruktūru, ir izteiktas latos. Kopējo 2.1.1.3.1.apakšaktivitātei pirmajā projektu iesniegumu atlases kārtā pieejamo finansējumu veido Eiropas Reģionālās attīstības fonda finansējums un valsts budžeta finansējums. Latos ir izteikts minimālais un maksimālais Eiropas Reģionālās attīstības fonda (turpmāk – ERAF) līdzfinansējums. Minētie noteikumi arī ietver normas, kurās izdarītas atsauces uz latiem.Ievērojot iepriekšminēto un to, ka ar 2014.gada 1.janvāri Latvijā plānots ieviest *euro,* irnepieciešams izdarīt grozījumus minētajos Ministru kabineta noteikumos. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekta mērķis ir pielāgot MK noteikumos Nr.987 paredzēto finansiālo atbalstu zinātniskā un pētniecības aprīkojuma pilnveidei un tās darbībai atbilstošas infrastruktūras izveidei, kas izteikts latos, *euro* ieviešanai. Projekts sagatavots atbilstoši *Euro* ieviešanas kārtības likuma 32.panta otrās daļas 2.punktam, aizstājot skaitlisko vērtību latos ar skaitlisko vērtību *euro* un konvertējot to atbilstoši neatsaucami fiksētam *euro* maiņas kursam, ko saskaņā ar Līguma par Eiropas Savienības darbību 140.panta 3.punktu Eiropas Savienības Padome noteikusi latu apmaiņai pret *euro* (EUR 1 = LVL 0,702804) (pielikums). Aizstājot MK noteikumos Nr.987 10.punktā (projekta 1.1.apakšpunkts) noteikto ERAF līdzfinansējumu un valsts budžeta finansējumu latos ar *euro,* MK noteikumu Nr.987 12.punktā (projekta 1.2.apakšpunkts) noteikto projekta minimālo un maksimālo ERAF līdzfinansējumu latos ar *euro* noapaļošana līdz veselam *euro* veikta, ievērojot zinātnes nozares darbības programmas maksājumu izteikšanas principu veselos skaitļos, kā arī nodrošinot MK noteikumu Nr.987 10.punktā un 12.punktā noteikto skaitlisko vērtību *euro* atbilstību darbības programmas „Uzņēmējdarbība un inovācijas” papildinājumā noteiktajam finansējuma apmēram. Aizstājot MK noteikumos Nr.987 31.3.2 apakšpunktā (projekta 1.6.apakšpunkts) noteikto *de minimis* atbalstu latos ar *euro* ir ievēroti šādi principi: zinātnes nozares darbības programmas maksājumu izteikšanas princips veselos skaitļos; projektā norādītajam *de minimis* atbalsta apmēram *euro* ir jāsakrīt ar Komisijas 2006.gada 15.decembra Regulas (EK) Nr.[1998/2006](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML) (turpmāk – Regula (EK) Nr.1998/2006) 2.panta 2.punktā noteikto *de minimis* atbalstu *euro*. Līdz ar to projekta 1.6.apakšpunktā konvertēšanas rezultātā iegūtā skaitliskā vērtība tiek noapaļota uz augšu līdz skaitliskajai vērtībai, kas atbilst Regulas (EK) 1998/2006 2.panta 2.punktā noteiktajam, t.i., 199 998,86 *euro* tiek noapaļoti uz augšu līdz 200 000 *euro* (izmaiņas pret sākotnējā normatīvajā aktā norādīto summu ir 1,138297 *euro*). Skaidrojam principa par atbilstību Regulā (EK) 1998/2006 noteiktajam ievērošanas nepieciešamību: sākotnēji MK noteikumu Nr.987 31.3.2.apakšpunktā noteiktais *de minimis* atbalsts 140 560 latu tika aprēķināts, Regulas (EK) Nr.[1998/2006](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML) 2.panta 2.punktā noteikto *de minimis* atbalstu *euro* (200 000 *euro*) konvertējot uz latiem (piemērotais maiņas kurss: EUR 1 = LVL 0,702804). Šī aprēķina rezultātā iegūtā vērtība latos tika noapaļota uz leju līdz veseliem latiem, ievērojot zinātnes nozares darbības programmas maksājumu izteikšanas principu veselos skaitļos un lai nodrošinātu, ka netiek pārsniegts Regulā (EK) Nr.1998/2006 noteiktais *de minimis* atbalsta apmērs. Līdz ar to projekta 1.6.apakšpunktā veicot konvertēšanu atpakaļ no latiem uz *euro*, tiek ievērots Regulā (EK) Nr.1998/2006 noteiktais *de minimis* apmērs. Tādejādi tiesību normas, kurās skaitliskā vērtība izteikta *euro*, nav personai nelabvēlīgākas par sākotnējām tiesību normām, kurā skaitliskā vērtība ir izteikta latos. Noapaļošana uz augšu līdz veselam *euro* projekta 1.7.-1.10.apakšpunktos (MK noteikumu Nr.987 36.1.4., 36.1.5., 37.3. apakšpunkti un 76.punkts) veikta, ievērojot zinātnes nozares darbības programmas maksājumu izteikšanas principu veselos skaitļos un nodrošinot, ka tiesību norma, kurā skaitliskā vērtība izteikta *euro*, nav personai nelabvēlīgāka par sākotnējo tiesību normu, kurā skaitliskā vērtība ir izteikta latos.Aprēķinu rezultātā netiek radīta ietekme uz valsts budžetu (nav ieņēmumu samazinājuma vai izdevumu palielinājuma).Projektā veikti arī ar *euro* ieviešanusaistīti tehniski precizējumi: MK noteikumu Nr.987 19.8., 27.1.1.1, 80.13.apakšpunktos vārds „latos” aizstāts ar vārdu „*euro*”. Projekts neparedz grozījumu veikšanu MK noteikumu Nr.987 6.2.1., 6.2.1.2., 6.2.2.1.apakšpunktos (minētās normas ietver Valsts nozīmes pētniecības centra izveides nosacījumus, kuros minētas atsauces uz latiem), 1.pielikumā „Pieejamā finansējuma sadalījuma aprēķināšanas metodika ar komercdarbības atbalstu nesaistītu projektu un kombinēta atbalsta veida projektu īstenošanai”, 2.pielikumā (Eiropas Reģionālās attīstības fonda projekta iesnieguma veidlapa), kā arī 3.pielikumā „Zinātniskās institūcijas teritoriāli telpiskās attīstības stratēģijas dokumentā iekļaujamā informācija”, jo 2.1.1.3.1.apakšaktivitātes „Zinātnes infrastruktūras attīstība” 1.kārtas ietvaros projektu iesniegumu atlase ir noslēgusies, ir noslēgtas deviņas vienošanās par Eiropas Reģionālās attīstības fonda projektu īstenošanu par visu 2.1.1.3.1.apakšaktivitātes 1.kārtas ietvaros pieejamo finansējumu, atbalstot MK noteikumu Nr.987 5.punktā minētos valsts nozīmes pētniecības centrus. |
| 5. | Projekta izstrādē iesaistītās institūcijas | Izglītības un zinātnes ministrija. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības.  |
| 7. | Cita informācija | Nav. |

Anotācijas II, III, IV, V, VI un VII sadaļa – projekts šīs jomas neskar.

##### Izglītības un zinātnes ministrs V.Dombrovskis

Vizē:

Valsts sekretāre S.Liepiņa

02.10.2013 13:33

895

I.Griķe

67047826, inga.grike@izm.gov.lv

M.Šūmane

67047921, maija.sumane@izm.gov.lv